text: Gråd, hemmeligheder og strik: Strikkedystens andet afsnit er her
  26 september 2015 kl. 05.02
  Det andet afsnit af Den Store Strikkedysts sæson 2 bliver et af de mest interessante til dags dato. Der kommer gråd, hemmeligheder og strik i høj kvalitet – og du kan se det hele lige her. 
  Det nyeste afsnit af Den Store Strikkedysts anden sæson bliver et af de vildeste til dato. Det bliver nemlig en krævende dag på alle parametre for de ni tilbageværende strikkere.
  Dagens tema er mænd, og deltagerne skal forsøge at imponere dommerne med både tempo, teknik og kreativitet, når de bliver kastet ud i tre opgaver med hvert deres maskuline islæt.
  Deltagerne bliver testet på hurtighed i disciplinen speed-strik, hvor pindene kommer til at gløde i stuen. Og så sættes deltagerne på en alvorlig teknisk prøve, når de skal stikke julepynt efter en noget kryptisk opskrift. Og så bliver der grædt igennem og afsløret hemmeligheder, når de ni strikkere skal strikke til en helt særlig mand i deres liv.
  Du kan se hele det nye afsnit af Den Store Strikkedysts sæson to herunder.
  
  